О  Б  Щ  И  Н  С  К  И     С  Ъ  В  Е  Т     -     С  А  Н  Д  А  Н  С  К  И
ПРОТОКОЛ


№ 9
На 07.07.2025 год. в Залата на Общински съвет в сградата на общинска администрация, 

Общински съвет – Сандански, проведе извънредно заседание.
Заседанието бe открито в 09.00 часа от Георги Батев – Председател

на Общински съвет – Сандански. 

ДНЕВЕН РЕД: 
Полагане на клетва на новоизбран Кмет на кметство с. Поленица.

1. Вх.№ 457/03.07.2025 г. – Предложение от Атанас Славчев Стоянов – Кмет на община Сандански, относно одобрение на проект на Споразумение за партньорство за подготовка и изпълнение на комбинирана концепция за Интегрирани териториални инвестиции (втора процедура), финансирани по европейските програми от Европейските фондове за споделено управление с водещ партньор община Петрич.
Вх.№ 458/03.07.2025 г. – Предложение от Атанас Славчев Стоянов – Кмет на община Сандански, относно одобрение на проект на Споразумение за партньорство за подготовка и изпълнение на комбинирана концепция за Интегрирани териториални инвестиции (втора процедура), финансирани по европейските програми от Европейските фондове за споделено управление с водещ партньор община Сандански.
    Георги Валентинов Батев – Председател на  Общински съвет – Добро утро,  на всички. Уважаеми г-н Кмете, уважаема г-жо Башлиева - Председател на ОИК- Сандански, уважаеми дами и господа общински съветници, уважеми гости и уважаеми представители на медиите, налице е необходимият кворум и откривам извънредното заседание на Общински съвет – Сандански. 
Колеги, преди да преминем към гласуване на точките по дневния ред давам думата на г-жа Башлиева, която ще обяви изборния резултат от проведените избори в кметство с. Поленица и в последствие новоизбрания кмет ще положи клетва. Заповядайте, г-жо Башлиева.
Диана Башлиева - Председател на ОИК – Сандански – Добър ден на всички присъстващи. Уважаеми г-н Стоянов, уважаеми г-н Батев, уважаеми дами и господа общински съветници, за мен е чест и удоволствие като представител на ОИК-Сандански да обявя изборните резултати. Известно ви е, че след проведени нови частични избори и съответно балотаж, бе избран Кмет на кметство с. Поленица и това е в лицето на г-н Добромир Иванов Милушев. Приветстваме г-н Милушев в днешния ден, с което искам да му връча съответното удостоверение, издадено от ОИК-Сандански, като обявява, че ОИК избра Вас за Кмет на кметство с. Поленица с Решение № 29-МИ-ЧН от 22.06.2025 г., заповядайте! Пожелавам Ви успешна работа в оперативна самостоятелност и обвързана компетентност с Кмета на община Сандански, г-н Стоянов и ОбС- Сандански. Приветствам Ви и Ви пожелавам всичко най-добро. 

Във връзка с встъпването Ви в длъжност, както и за да можете за изпълнявате функцията за това,  за което сте избран в обществото, следва да положите клетва. Аз ще изчета клетвения лист, след това ще го връча за подписване.
Добромир Иванов Милушев - Кмет на с. Поленица - „Заклевам се в името на Република България да спазвам Конституцията и законите на страната и във всичките си действия да се ръководя от интересите на гражданите от община Сандански и кметство на с. Поленица и да работя за тяхното благоденствие.”
Заклех се!
Диана Башлиева - Председател на ОИК – Сандански – Честито! Считам, че с това функцията ми се изчерпа, поради, което пожелавам ползотворна работа на ОбС-Сандански, съгласно обявения за днес дневен ред. Благодаря Ви за вниманието, бъдете здрави и всичко най-добро.
    Георги Валентинов Батев – Председател на  Общински съвет – Благодаря, г-жо Башлиева. Колеги, преди да продължим към дневния ред на днешното извънредно заседание ще ви зачета няколко заявление на колеги, които са заявили, че няма да могат да вземат участие днес. Едното е от Антон Бориславов Цанев, който заявява, че поради служебни ангажименти няма да може да присъства на насроченото за днес извънредно заседание. Същото е и от колегата Аспарух Иванов Костадинов, отново заявява, че поради служебни ангажименти не би могъл да присъства днес и заявление от Борислав Георгиев Иванов, че поради задгранична командировка в град Белек, република Турция ще отсъства на извънредната сесия насрочена за днес 07.07.2025 г. 
ПО ТОЧКА 1 (Първа) ОТНОШЕНИЕ ВЗЕХА:
Георги Валентинов Батев – Председател на Общински съвет – Преминаваме към т.1 – Вх.№ 457/03.07.2025 г. – Предложение от Атанас Славчев Стоянов – Кмет на община Сандански, относно одобрение на проект на Споразумение за партньорство за подготовка и изпълнение на комбинирана концепция за Интегрирани териториални инвестиции (втора процедура), финансирани по европейските програми от Европейските фондове за споделено управление с водещ партньор община Петрич.
Давам думата на г-н Иван Гюров за внесе яснота по проектите.

Иван Гюров- Директор дирекция „СИППП“ – Добър ден от мен. Първата концепция за  интегрирани териториални инвестиции, в която водеща организация на община Петрич, а община Сандански е партньор с нея заедно с още 3 други организации. Конкретно за община Сандански и нейното предложение по концепция е: Изграждане на дом за стари хора, който не могат да се самообслужват. Правилното наименование по програмата е: Център за резидентна грижа за хора, които не могат да се обслужват и да има медицински грижи. Този дом е с капацитет от 15 човека и ще бъде изграден след като бъде одобрена концепцията и бъде проектиран. 
Георги Валентинов Батев – Председател на Общински съвет – Благодаря, г-н Гюров. Има ли други мнения и отношения? Няма. Режим на гласуване. 

1. Асен Иванов Гогов: Въздържал се
2. Георги Атанасов Панчев: За

3. Георги Валентинов Батев: За

4. Димитрина Любомирова Хаджиева-Недина: За

5. Елена Руменова Димитрова: За
6. Живко Кирилов Иванов: За
7. Здравка Александрова Пашова: За
8. Ивайло Емилов Димчев: За
9. Ивелин Емилов Терзийски: За
10. Илиян Любчов Панчев: За
11. Йордан Юлиев Тушев: За
12. Костадин Стоянов Миндов: За

13. Леонид Петров Петканин: За

14. Методи Менчев Атанасов: За

15. Михаела Валериева Якимова: За

16. Никола Емилов Далев: За
17. Николай Димитров Шаламандов: За
18. Петър Василев Додушев: За
19. Тодор Кирилов Чачев: За

20. Юлиян Живков Ефендийски: За

21. Явор Иванов Аргиров: За

С поименно гласуване от 21 гласували общински съветници, 'за' – 20, 'против' - 0 и 'въздържали се' – 1, предложението СЕ ПРИЕМА.
На основание: чл. 21, ал. 1, т. 23 и ал. 2, във връзка с чл. 59, чл. 60 и чл. 61 от Закона за местното самоуправление и местната администрация (ЗМСМА), чл. 55, ал.2 и ал.3  от Правилника за организация и дейността на Общински съвет – Сандански, неговите комисии и взаимодействието му с Общинска администрация, чл. 60, чл.1 от АПК, и след проведено гласуване, Общинският съвет прие 

Р Е Ш Е Н И Е № 134
от 07 юли 2025 г.
1. Одобрява проект на Споразумение за подготовка и изпълнение на Концепция за интегрирани териториални инвестиции  с водещ партньор община Петрич. 
2. Дава съгласие за сключване на Споразумение за подготовка и изпълнение на Концепция за интегрирани териториални инвестиции с водещ партньор община Петрич. 
3. Упълномощава Кмета на Община Сандански да подпише Споразумение за подготовка и изпълнение на Концепция за интегрирани териториални инвестиции с водещ партньор община Петрич. 
4. Възлага на Кмета на Община Сандански да извърши необходимите действия по изпълнението на взетите Решения.
5. Разпорежда предварително изпълнение на настоящето решение по реда на чл. 60, ал. 1 от АПК.
ПО ТОЧКА 2 (Втора) ОТНОШЕНИЕ ВЗЕХА:
Георги Валентинов Батев – Председател на  Общински съвет – Преминаваме към т.2 – Вх.№ 458/03.07.2025 г. – Предложение от Атанас Славчев Стоянов – Кмет на община Сандански, относно одобрение на проект на Споразумение за партньорство за подготовка и изпълнение на комбинирана концепция за Интегрирани териториални инвестиции (втора процедура), финансирани по европейските програми от Европейските фондове за споделено управление с водещ партньор община Сандански.
Заповядайте г-н Гюров!
Иван Гюров - Директор дирекция „СИППП“ – По тази концепция община Сандански е водещ партньор, а община Петрич е наш партньор. Там участват още Югозападен университет  „Неофит Рилски“, ПГ по икономика „Иван Илиев“ гр. Благоевград и една фондация „Социални норми“. Проектното ни предложение тук включва социална инфраструктура, която пък е два дома за по 15 човека за възрастни хора, които са дееспособни. След това имаме център за жилищно настаняване, в сграда, в която ще има определен брой апартаменти, като в 30 %  от тях трябва да се настанят хора от уязвимите групи, а останалите жилищни единици могат за бъдат ползвани за настаняван на дефицитни кадри като лекари, учители и експерти. 
Третото направление включва образователни инфраструктури на четири училища на територията на община Сандански: IV-основно училище и Професионалната техническа гимназия , Спортното училище и основното училище в с. Склаве.

Четвъртото направление касае здравеопазването, като тука се предвиждат ремонтни дейности на здравни служби в селата: Катунци, Петрово, Склаве и ремонт на лекарските кабинети в кметствата на с. Поленица, с. Дамяница и на с. Ново Делчево. Това са места, на които съгласно регистъра на НЗОК и РЗОК има действащи общо практикуващи лекари. Идеята е да извършват по-добре тази си дейност за местното население. 
Партньорът ни гимназията „Иван Илиев“ гр. Благоевград също ще изпълнява проект по програма „Развитие на регионите“. По нея се предвиждат ремонтни дейности и доставка на оборудване. Те са включени, тъй като носят точки, ако имаме партньор, който е от големите градове на територията на Югозападна България, това са Благоевград или София. Югозападен университет“ Неофит Рилски“ ще изпълнява проект по програма „Научни изследвания, дигитални технологии“, като техния проект е на стойност от 300 000 евро, изгражда лаборатории, които извършват научни изследвания,  и бенефициенти на техния проект ще бъдат общините на територията на област Благоевград, включително и община Сандански.
Последният партньор участва като асоцииран партньор в т. нар „меки проекти“ за образование и развитите на човешките ресурси. По отдел образование се изпълнява един по-малък проект за десегрегация, а по програма за развитие на човешките ресурси в първата концепция за интегрирани териториални инвестиции се планира да бъде създадено социално предприятие.  А в настоящата концепция, за която днес ще взимате решение  ще бъде осигурено един вид финансиране функционирането на този социален център за период от две години.
Има още две програми. Програма околно среда: по нея се предвижда да се изпълни още един етап от корекцията на река „Сандански Бистрица“, съгласно „Плана за управление на риска от наводнения“ в рисковата зона на територията на община Сандански е посочено течението на река Сандански Бистрица. Съгласно картата това е течението след урбанизираната територия на града. И програма „Конкурентоспособност и иновации в предприятията“ – там е заделен финансов ресурс за малък и среден бизнес, като те си кандидатстват самостоятелно и фирмите, които проявяват интерес към проекта и директно към програмата, ние не участваме, но чрез КИТИ се гарантира един финансов ресурс за тях. 
Община Петрич е петия партньор и участва в нашата стратегия със огледален проект за ремонт на лекарските кабинети в кметствата на с. Първомай. 

Георги Валентинов Батев – Председател на  Общински съвет – Благодаря, г-н Гюров. Г-н Гогов, заповядайте!

Асен Иванов Гогов - общински съветник - Искам да попитам с тези планове за десегрегация, как се изпълняват и какво правите? Как решавате кой какъв е? Казвам го, защото има случай, в който едно братче е прието да учи в едно училище, а сестрата учи в друго училище. Какви са тези планове? Как става това разпределение? Ще престанете ли с тези неща? Едното дете в едно училище, другото в друго!
Георги Валентинов Батев – Председател на  Общински съвет – Благодаря, г-н Гогов, но въпроса Ви е извън контекста на разглежданите днес въпроси.

Има ли други мнения и отношения? Няма. Режим на гласуване. 

1. Асен Иванов Гогов: Въздържал се
2. Георги Атанасов Панчев: За

3. Георги Валентинов Батев: За

4. Димитрина Любомирова Хаджиева-Недина: За

5. Елена Руменова Димитрова: За
6. Живко Кирилов Иванов: За
7. Здравка Александрова Пашова: За
8. Ивайло Емилов Димчев: За
9. Ивелин Емилов Терзийски: За
10. Илиян Любчов Панчев: За
11. Йордан Юлиев Тушев: За
12. Костадин Стоянов Миндов: За

13. Леонид Петров Петканин: За

14. Методи Менчев Атанасов: За

15. Михаела Валериева Якимова: За

16. Никола Емилов Далев: За
17. Николай Димитров Шаламандов: За
18. Петър Василев Додушев: За
19. Тодор Кирилов Чачев: За

20. Юлиян Живков Ефендийски: За

21. Явор Иванов Аргиров: За

С поименно гласуване от 21 гласували общински съветници, 'за' – 20, 'против' - 0 и 'въздържали се' – 1, предложението СЕ ПРИЕМА.
На основание: чл. 21, ал. 1, т. 23 и ал. 2, във връзка с чл. 59, чл. 60 и чл. 61 от Закона за местното самоуправление и местната администрация (ЗМСМА), чл. 55, ал.2 и ал.3  от Правилника за организация и дейността на Общински съвет – Сандански, неговите комисии и взаимодействието му с Общинска администрация, чл. 60, чл.1 от АПК, и след проведено гласуване, Общинският съвет прие

Р Е Ш Е Н И Е №135
 от 07 юли 2025 г.
1. Одобрява проект на Споразумение за подготовка и изпълнение на Концепция за интегрирани териториални инвестиции  с водещ партньор община Сандански и партньори  община Петрич, Професионална гимназия по икономика „Иван Илиев“ – Благоевград, Югозападен университет „Неофит Рилски“, Фондация „Социални норми”.
2. Дава съгласие за сключване на Споразумение за подготовка и изпълнение на Концепция за интегрирани териториални инвестиции с водещ партньор община Сандански и партньори  община Петрич, Професионална гимназия по икономика „Иван Илиев“ – Благоевград, Югозападен университет „Неофит Рилски“, Фондация „Социални норми”.
3. Упълномощава Кмета на Община Сандански да подпише Споразумение за подготовка и изпълнение на Концепция за интегрирани териториални инвестиции с водещ партньор община Сандански и партньори  община Петрич, Професионална гимназия по икономика „Иван Илиев“ – Благоевград, Югозападен университет „Неофит Рилски“, Фондация „Социални норми”.
4. Възлага на Кмета на Община Сандански да извърши необходимите действия по изпълнението на взетите Решения.
6. Разпорежда предварително изпълнение на настоящето решение по реда на чл. 60, ал. 1 от АПК.
Поради изчерпване на дневния ред, заседанието беше закрито в 09:30 часа.
Протоколист:                                                           Председател на 

                                                                                      Общински съвет-Сандански:

      / Недка Борилова /                                                              /ГЕОРГИ БАТЕВ/                            

